ผมเคยฉีดวัคซีนกระตุ้นเมื่อปลายเดือนกุมภาพันธ์ วันนี้ผมนอนเปล ลูกหมาน้อยมันกัดเปลอยู่ไต้ที่ผมนอนแล้วมันพราดไปโดนแถวน่องข้างซ้าย ผมก้อรีบไปล้างน้ำถูสบู่ล้างแอลกอฮอล์โดนกัดแต่ไม่มีเลือด วัคซีนจะป้องกันได้ไหมคับ
สวัสดีค่ะ หากเคยฉีดวัคซีนพิษสุนัขครบตามกำหนดนัดมาแล้วอย่างน้อย 3 เข็ม และได้ฉีดกระตุ้นซ้ำไปเมื่อเดือน ก.พ. โดยหากระยะเวลาที่ได้เคยได้ฉีดครบ 3 เข็มกับที่ฉีดกระตุ้นไปห่างกันไม่เกิน 1 ปี เมื่อโดนลูกสุนัขกัดอีกในวันนี้ ยังไม่จำเป็นต้องไปฉีดวัคซีนพิษสุนัขบ้ากระตุ้นอีกค่ะ เนื่องจากระดับภูมิคุ้มกันที่มีต่อเชื้อ ยังคงสูงเพียงพอในการป้องกันการเกิดโรคค่ะแต่หากระยะเวลาที่ได้เคยได้ฉีดครบ 3 เข็มกับที่ฉีดกระตุ้นไปห่างกันเกิน 1 ปี อาจพิจารณาไปฉีดกระตุ้นอีก 1 เข็มค่ะอย่างไรก็ตาม หากสามารถเฝ้าติดตามอาการสุนัขได้ อาจสังเกตอาการไปก่อนก็ได้ค่ะ หากลูกสุนัขไม่มีอาการผิดปกติภาย 3-4 วัน และไม่ตายภายใน 14 วัน ลูกสุนัขก็ไม่ได้เป็นโรคพิษสุนัขบ้า และ ก็จะไม่ติดโรคพิษสุนัขบ้าค่ะ